《十二月二十七日作》
明代·吴孺子

三日半存何必恋，一年去尽不知留。
春风只在虞山外，袅袅将来笑白头。

作者简介：浙江兰溪人，一作金华人，字少君，号破瓢道人、嫩和尚、玄铁、元道人、赤松山道人。家本富有，中年妻死，弃其产，购法书名画，游江湖间。好《离骚》、《老》、《庄》，长于鉴别古物。工诗，善画鸡鹜水鸟。后居僧寺，隆庆末卒。